Covid-19 eis polisiebevelvoerder | Netwerk24
Wyle Kapt. Andrew Leslie en sy vrou, Colette. Foto: VERSKAF
Die gemeenskap van Middelburg is in rou nadat die waarnemende bevelvoerder van die plaaslike polisiekantoor aan Covid-19 dood is.
Volgens sy vrou, Colette, het kapt. Andrew Leslie (53) verlede Maandag begin kla van hoë koors. 'n Dokter het hom tuis besoek en vir Covid-19 getoets. Teen Vrydag is die uitslae van die toets positief bevestig en was Leslie reeds heelwat sieker. Hy is Maandag in die hospitaal opgeneem en in isolasie geplaas. Voordat 'n ambulans, wat uit Bloemfontein ontbied is, later die aand opgedaag het, is hy egter dood.
Leslie was 'n boorling van Middelburg en het aan die Middellande Hoërskool in Midros gematrikuleer. Hy word deur sy vrou, 'n dogter (12) en 'n seun (23) oorleef. – Elsabé Pienaar